Ren Gill

Ren Eryn Gill (s. 29. maaliskuuta 1990) on brittiläinen, Walesissa syntynyt laulaja-lauluntekijä, rap-artisti, tuottaja ja multi-instrumentalisti. Hänet tunnetaan sooloartistina nimellä Ren sekä mm. Brightonissa katusoitostaan tunnetuksi tulleen The Big Push -yhtyeen jäsenenä.

 Elämä ja ura 

Gill kasvoi Walesissa Angleseyn saarella pienessä Dwyranin kylässä.

Hän herätti levy-yhtiön huomion vuonna 2009, kun hän opiskeli musiikkialaa Bath Spa Universityssä ja toimi katusoittajana. Gill sai levytyssopimuksen Sonyn kanssa. Samoihin aikoihin hän kuitenkin sairastui äkillisesti, ja huononeva terveydentila katkaisi toiveet musiikkiurasta, kun levynteko ei edennytkään sovitusti ja sopimus Sonyn kanssa raukesi. Seuraavien vuosien aikana Gill sai useita vääriä diagnooseja, kuten masennus, kaksisuuntainen mielialahäiriö ja krooninen väsymysoireyhtymä, kunnes hänellä joulukuussa 2015 lopulta diagnosoitiin borrelioosi.

Sairaudestaan huolimatta hän jatkoi musiikin tekemistä kykyjensä mukaan, ja debyyttialbumi Freckled Angels julkaistiin alkuvuonna 2016. Albumin nimikappale on omistettu Gillin hyvälle ystävälle, ja sen mukaan on myös nimetty Angleseyssa sijaitseva ravintola. Vuonna 2017 Gillin kappale "Patience" oli mukana kroonista väsymysoireyhtymää käsittelevän Unrest-dokumentin ääniraidalla. Gill myös esiintyy dokumentissa lyhyesti.

Joukkorahoituskampanjan avulla Gill sai viimein sairauteensa asiantuntevaa hoitoa, ja vuonna 2016 tehtyjen kantasoluhoitojen ansiosta hänen terveydentilansa koheni siinä määrin, että hän pystyi jatkamaan täysipainoisemmin työtään musiikin parissa. Tammikuussa 2023 Gill matkusti Kanadaan saamaan lisää hoitoa borrelioosin aiheuttamiin ongelmiin. Kolmen kuukauden pituiseksi aiottu oleskelu piteni ongelmien monimutkaisuuden vuoksi vähintään kuudeksi kuukaudeksi, ja järjestämänsä joukkorahoituskampanjan turvin Gill sai nopeasti kokoon tarvittavan summan maksaakseen hoitojakson.

Gill julkaisee musiikkinsa yhteistyössä riippumattoman lontoolaisen media- ja viihdealan yrityksen The Other Songsin kanssa.

Gillin tuotanto sisältää tyylillisesti hyvin vaihtelevia ja eri tyylilajeja yhdisteleviä kappaleita. Vuonna 2020 julkaistu, yhteiskunnallisesti kantaaottava, rapia ja laulua yhdistävä ”Money Game Part 2”https://www.youtube.com/watch?v=YonS9_QJbp8 sai runsaasti huomiota, kun siitä tehty Luigi-meemi lähti leviämään. Tuotannon rap-puolta edustavat mm. kappaleet ”The Hunger”https://www.youtube.com/watch?v=1T_fLytBFM4 ja Beastie Boys -vaikutteinen ”What You Want”https://www.youtube.com/watch?v=jrjp4Du0rEc vuodelta 2022, kun taas kappaleet ”Jenny's Tale” (2019), ”Screech's Tale” (2019) ja ”Violet's Tale” (2022) muodostavat yhdessä tarinallisen trilogian, jossa puhetta ja laulua säestetään pelkästään kitaralla.https://www.youtube.com/watch?v=TYAnqQ--KX0 Gill on kuvaillut musiikkiaan leikkimielisesti nimellä bardcore, viittauksena kelttiläisten kulttuurien laulaviin tarinankertojiin eli bardeihin. NME:n haastattelussa syksyllä 2023 Gill totesi haluavansa tulla tunnetuksi tarinankertojana ja uudenlaisen, yhteyksiä etsivän ja rakentavaa keskustelukulttuuria edistävän vastakulttuurin edustajana polarisaatioon taipuvaisissa nyky-yhteiskunnissa.

Gill on haastatteluissa kertonut myös haaveestaan luoda musiikkia ja tarinankerrontaa uudella tavalla yhdistävä tv-sarja suoratoistopalveluun. Yhteistyökumppanina sarjahankkeessa toimii Samuel Perry-Falvey, joka on kuvannut monia Gillin musiikkivideoista.

Vuoden 2022 joulukuussa Gill julkaisi kappaleen ”Hi Ren”, joka sai nopeasti suosiota YouTubessa keräten noin neljä miljoonaa katselukertaa ensimmäisen kuukauden aikana julkaisun jälkeen. Video on saanut runsaasti levitystä etenkin YouTuben reaktiokanavien kautta mm. Knox Hillin, Stevie Knightin, Cliff Beatsin, The Darkness -yhtyeen Justin Hawkinsin sekä The Charismatic Voice -kanavan reagoitua siihen hyvin positiivisesti.F***in’ Hell, This Is Mind-Blowing. Youtube. Videon kommenteissa Gill kertoo kappaleen pohjautuvan hänen omiin kokemuksiinsa fyysisestä ja psyykkisestä sairastumisesta.Ren - Hi Ren. Youtube. "Hi Ren" sai kunniamaininnan Prague Music Video Awards -palkintogaalassa parhaan eurooppalaisen musiikkivideon kategoriassa huhtikuussa 2023. Seuraava kappale ja musiikkivideo ”Sick Boi” tuli ulos tammikuussa 2023.Ren - Sick Boi. Youtube. Sick Boi on myös Gillin toisen, lokakuussa 2023 julkaistun albumin nimi. Albumi nousi heti julkaisunsa jälkeen Ison-Britannian virallisen albumilistan kärkeen. Saavutusta voi pitää merkittävänä erityisesti siitä syystä, että Gill vietti julkaisua edeltävät kuukaudet  Kanadassa hoidettavana borrelioosin vuoksi eikä keikkaillut lainkaan ennen albumin ilmestymistä.

Kesäkuussa 2023 Gill julkaisi kappaleen "Suic*de", jonka loppuosa on kunnianosoitus hänen itsemurhan tehneelle ystävälleen Joe Hughesille. Kappaleen julkaisun yhteydessä Gill järjesti myös varainkeruukampanjan merietsintöjä suorittavalle vapaaehtoisjärjestölle. Haastatteluissa hän on kertonut läheisen itsemurhan vaikutuksesta elämäänsä ja omasta pyrkimyksestään tuoda vaikeitakin asioita esiin musiikin kautta.

Keväällä 2024 Gill ilmoitti sosiaalisessa mediassa aikeistaan kertoa sairastumisestaan ja muista kohtaamistaan haasteista ensi kertaa julkisesti kokonaisen tarinan muodossa, tavoitteenaan tarjota tukea muille vastaavissa tilanteissa oleville. Tarinan ensimmäinen osa nimeltä "Chapter 1" julkaistiin YouTubessa 2. toukokuuta 2024.

 Lähteet 

Luokka:Walesilaiset muusikot
Luokka:Vuonna 1990 syntyneet
Luokka:Elävät henkilöt